ডাব্লিউডাব্লিউই হল অব ফেম (২০১১)
২০১১ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের দ্বাদশ শ্রেণিকে অন্তর্ভুক্ত করেছে। এই অনুষ্ঠানটি ২০১১ সালের ২রা এপ্রিল তারিখে রেসলম্যানিয়া ২৭ আয়োজনের পূর্ববর্তী রাতে মার্কিন যুক্তরাষ্ট্রের জর্জিয়ার আটলান্টার ফিলিপস এরিনায় অনুষ্ঠিত হয়েছে। জেরি লোলার এই অনুষ্ঠানের উপস্থাপনা করেছেন। এই বছরের হল অব ফেম অন্তর্ভুক্তির মূল আকর্ষণ ছিল শন মাইকেলস, যাকে ট্রিপল এইচ হল অব ফেমে অন্তর্ভুক্ত করেছেন। এছাড়াও জিম ডুগান, বব আর্মস্ট্রং, সানি, আব্দুল্লাহ দ্য বুচার এবং দ্য রোড ওয়ারিয়র্সের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।